
Kényszerítő eszközök alkalmazásának rendőrökre gyakorolt hatása

Kulcsszavak: kényszerítő eszközök; stressz; intézkedések; virtuális valóság, mesterséges intelligencia
A pályamunkámat rövid bevezetővel kezdem, amelyben hangsúlyozni kívánom a közterületen szolgálatot teljesítő állomány intézkedéssel kapcsolatos mentális leterheltségét, valamint a statisztikai adatokkal alátámasztott növekedést a regisztrált, erőszakos bűncselekmények elkövetével kapcsolatban Magyarországon. Továbbá röviden ismertetem a pályamunka szerkezetét és célkitűzését, amely a kényszerítő eszközök használatából adódó stresszt jobban, felkészültebben kezelő, mentálisan egészségesebb állományt eredményezhet.
A bevezető után ismertetni kívánom a Magyarországon rendszeresített kényszerítő eszközöket röviden. Ezt követően a kényszerítő eszközök következnek a gyakorlatban, amelyben röviden kitekintek a rendészeti oktatásban miként és hogyan kap helyet a kényszerítő eszközök oktatása. Majd a már felszerelt rendőri állomány kényszerítő eszköz használatának képzéseit, illetve az éves lövészettel kapcsolatos fontosabb tudnivalókat ismertetem, egyes szabályzókkal együttesen. Ezt követi a kényszerítő eszközök az intézkedésben, ahol 2019-2023-ig terjedő időszakban gyűjtöttem ki adatokat azok használatairól.
A kényszerítő eszközök után közelebbről vizsgáltam a stresszt, mint jelenséget. Milyen folyamatok játszódnak le az emberi szervezetben, azok milyen hatással lehetnek annak működésében és ismertetek néhány megküzdési stratégiát, amely alkalmas lehet a rendészeti állomány számára. A stressznek nem csak a jelenben van szerepe, hanem utóélettel is rendelkezik, amely sokszor tragikus is lehet, ezért utána jártam, hogy a rendőrség mit tesz meg a fokozottabb stresszel járó intézkedést végrehajtó rendőrért.
A hatodik fejezetben az elvégzett kutatásokat tartalmazza, amely állt egy gyakorlati részből, illetve egy internetes kérőívből. A gyakorlati rész két szituációt tartalmazott, amelyek során kényszerítő eszközt/eszközöket kellett alkalmazni a végrehajtónak, amelyet követően egy sor kérdést kaptak a szituációval kapcsolatban. Az internetes kérdőív az eszközhasználatról és az intézkedéstaktikai képzésekről szólt. Ennek eredményeit az ezt követő fejezetben elemzem és értékelem.
Végezetül az innováció szellemében utána jártam, hogyan lehetne alkalmazni a virtuális valóságot a rendészeti képzés keretein belül.
A pályamunka témája saját ötlet, az kutatás során elvégzett kísérletek, szituációk saját kidolgozások, ötletek. Az eredmények kiértékelése saját konklúzió. 



